དེའི་ནང་དོན་གཙོ་བོ་བཀའ་ལུང་ལྟར་འགྲེལ་ན།ཡེ་ནས་མ་སྐྱེས་པས་དུས་གསུམ་དུ་སྐྱེ་བར་མི་འགྱུར་བས་ན་བྱང་།རོལ་བའི་རྩལ་རྒྱུན་ཆད་མི་སྲིད་པས་དང་མི་འཆི་བས་ན་ཆུབ།དེ་ལྟར་རྟོགས་ན་གཉིས་སུ་མེད་པའི་དོན་ལས་མི་གཡོ་བར་རྩེ་གཅིག་ཏུ་སེམས་གནས་པས་ན་སེམས་གཉིས་སུ་མེད་པ།དེ་ནི་རྟོགས་པར་དཀའ་ཞིང་རིག་པར་དཀོན་པས་ན་གབ་པ།གབ་པ་དེ་ཉིད་ཀྱི་དབུ་འཇུག་ལས་སོགས་ཁྱད་པར་ཀུན་ཏུ་དོན་ལུང་དགུ་དང་སྐབས་དགུ་ཡི་སྐོར་ནས་བྱང་ཆུབ་ཀྱི་སེམས་ལ་སྐྱེ་འགག་གཉིས་མེད་ཀྱི་དོན་གནས་པ་མངོན་དུ་སྟོན་པས་ན་དགུ་སྐོར་ཞེས་བརྗོད་ཅིང་།མདོར་ན་རྫོགས་པ་ཆེན་པོའི་ལྟ་སྒོམ་སྤྱོད་གསུམ་སོགས་སྟོན་པའི་བོན་སྡེ་ཤིན་ཏུ་ཟབ་པའི་འགྲེལ་པ་ཞིག་ཡིན་ཞིང་།ད་རུང་དེ་ཡི་འགྲེལ་པར་གཡས་རུའི་སྟོན་པ་བཅོ་བརྒྱད་ལ་སོགས་ནས་རྒྱ་ཆེར་བཞུགས་ཡོད་པ་བཅས་སོ།